Πουλουδιά (όνομα)

Πουλουδιά, ελληνικό γυναικείο κύριο όνομα (βαφτιστικό όνομα).
Ετυμολογία του ονόματος
Από τη λέξη πούλουδο «λουλούδι, άνθος», ίσως από συμφυρμό των λέξεων πούπουλο και λούλουδο. Τη λέξη τη βρίσκουμε στον Νικόλαο Πολίτη, στον Διονύσιο Σολωμό,  στον Κοσμά Πολίτη,  κ.α.

Ο Μπούτουρας παράγει το όνομα Πουλουδιά από την πούλια «διὰ τὴν μεγαλοπρέπειαν».Αθανάσιος Χ. Μπούτουρας, Τὰ νεοελληνικὰ κύρια ὀνόματα ἱστορικῶς καὶ γλωσσικῶς ἑρμηνευόμενα, Αθήνα 1912, σ. 149 Ο Σταμνόπουλος διορθώνει «ἀπ’ τὸ πούλουδο=λουλούδι» και παραδίδει και αρσενικό οικογενειακό Πουλουδῆς. Ι. Σταμνόπουλος, «Ονοματολογικά», σ. 17, ανάτυπο από Λαογραφία: Δελτίον της Ελληνικής Λαογραφικής Εταιρείας, τμ. #6, τχ. γ΄ και δ΄, 1918

Το όνομα είναι σημασιολογικά παρεμφερές με τα ονόματα Ανθή, Ανθούσα, Λουλούδα, Τσιτσέκα (τουρκικά: çiçek «άνθος»), Τσβιάτα (βουλγαρικά: Цвете «άνθος»), Φιορέλλα, Φκιουρού (ιταλικά: fiore «άνθος»), Φλώρα κτλ.

Διάδοση του ονόματος
Ασυνήθιστο σήμερα όνομα, που επιχωριάζει στα νησιά του ανατολικού Αιγαίου και παλιότερα στις παρακείμενες ακτές της Μικράς Ασίας.

Άλλος τύπος του ονόματος
Πουλουδή

Πρόσωπα με το όνομα Πουλουδιά
 Η γιαγιά της Πηνελόπης Δέλτα «νόνα Πουλουδιά» (η μητέρα της Πηνελόπης Δέλτα Βιργινία Μπενάκη, το γένος Χωρέμη, ήταν χιώτικης καταγωγής), ηρωίδα στο μυθιστόρημα Ο Τρελλαντώνης
 Πουλουδιά (Πόλυ) Δρίζου, υποψήφια δημοτική σύμβουλος Ομηρούπολης Χίου 

 Παραπομπές 

Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση